இந்த வழக்கில் ஆயுள் தண்டனை பெற்ற ரவிச்சந்திரன் விருதுநகர் மாவட்டம் அருப்புக்கோட்டையை சேர்ந்தவர். ராஜீவ் காந்தி கொலை குற்றவாளிகளுக்கு அடைக்கலம் கொடுத்ததாக தனது 19-வது வயதில் கைது செய்யப்பட்டு சிறையில் அடைக்கப்பட்டார். தொடர்ந்து 27 ஆண்டுகளாக மதுரை மத்திய சிறையில் உள்ளார். இந்த வழக்கில் ஆயுள் தண்டனை அனுபவித்து வரும் 7 பேரையும் விடுதலை செய்ய தமிழக சட்டசபையில் 2014-ல் தீர்மானம் நிறைவேற்றப்பட்டது. இதை எதிர்த்து உச்ச நீதிமன்றத்தில் தாக்கல் செய்யப்பட்ட வழக்கு நிலுவையில் உள்ளது.